ЦIыф шъхьафитым ицIыфыгъэ шапхъэхэр хъишъэ тхылъхэм къащызэIуихыгъэх тхэк1ошхэм. Ахэмэ ахэт лIыхъужъхэм гъуазэу яIэр цIыфыгъэ зекIокIэ дахэхэр, зэфагъэр, шIугъэр арых. Джащ фэдэу, хъишъэр къизыIотыкIырэ тхыгъэхэу КIэрэщэ Тембот иIэхэм адыгэ лъэпкъым къыкIугъэ гъогур, къыгъотыгъэ акъылымрэ гулъытэмрэ къызщагъэфедэхэзэ, лъэпкъ шэныр (национальнэ характерыр) къыщигъэлъэгъон ылъэк1ыгъ. Ащ къапкъырык1эу ихудожественнэ концепцие лъапсэу фэхъурэр цIыф къызэрыкIомэ ядунэееплъыкI ары. Ащк1э тхэкIошхом зэшIуихын ылъэкIыгъэр Iофышху ыкIи IэубытыпIэу пшIырэр лъэпкъым ыугъоигъэ хэбзэ-бзыпхъэ дахэхэу, шэн зэкIужь дахэхэу лъэпкъым ихудожественнэ опыт зыфаIорэр ары.